มีเพศสัมพัสกับเเฟนหลังประจำเดือน1วันค่ะเเตกนอกค่ะเเละวันที่4ก็ไม่ได้ใส่ถุงเหมือนกันค่ะเเตกนอกอีกเหมือนเดิมค่ะเเต่รู้สึกเป้นกังวลเลยชื้อยาคุมฉุกเฉินมากินค่ะพอกินได้1อาทิตมีเลือดออก เเละเจ้บเต้านมเเละมีตกขาวมากค่ะอยากทราบว่าเป็นอาการของยาหรือป่าวค่ะหรือไม่ใช่
สวัสดีครับ การมีเพศสัมพันธ์แบบไม่ได้ป้องกัน แม้จะพยายามหลั่งนอก ก็ยังมีโอกาสตั้งครรภ์ได้ครับ เพราะมีโอกาสล้มเหลวสูงที่ตัวอสุจิจะปนเปื้อนช่องคลอด ส่วนยาคุมกำเนิดฉุกเฉินนั้นทำได้เพียงลดโอกาสการตั้งครรภ์ลงด้วยการเพิ่มการสร้างเมือกที่ปากมดลูกเท่านั้นครับ จึงมีประสิทธิภาพการคุมกำเนิดต่ำ เมื่อเทียบกับการใช้ถุงยางอนามัย หรือ ยาคุมกำเนิดแบบแผงปกติครับและเนื่องจากยาคุมกำเนิดฉุกเฉินเป็นยาที่มีฮอร์โมนเพศหญิง การใช้ยานี้จึงทำให้ระดับฮอร์โมนเพศหญิงแปรปรวน จนทำให้มีเลือดออกทางช่องคลอดก่อนกำหนดได้ จึงไม่แนะนำให้ใช้ยานี้เป็นประจำ เพราะจะทำให้รอบเดือนผิดปกติและยากที่จะคาดเดาครับ หากต้องการคุมกำเนิดอย่างปลอดภัย ควรใช้ถุงยางอนามัย และ ยาคุมกำเนิดแบบแผงปกติดีกว่าครับกล่าวโดยสรุป มีความเป็นไปได้ว่าจะเป็นผลจากยาครับ กระนั้น ก็ยังมีโอกาสตั้งครรภ์ได้อยู่ ดังนั้น หากในเดือนถัดไป ประจำเดือนไม่มา ก็ควรตรวจการตั้งครรภ์เพื่อความแม่นยำครับแต่หากยังมีเลือดออกทางช่องคลอดเกิน 7 วัน ก็ควรพบแพทย์นรีเวช เพื่อทำการตรวจรักษาต่อไปครับ